Swak verkeersbestuur dra glo by tot stadionrooftogte | Maroela Media
Beeldmateriaal van kringtelevisiekameras by die motorhawe het opgeduik waarop gesien kan word hoe mense beroof en aangerand word.
Johannesburg se metropolisie sê hulle het 'n interne ondersoek begin ná aantygings dat die verkeerbestuursplan nie streng uitgevoer is tydens die Global Citizen-fees in die FNB-stadion tien dae gelede nie.
Vyftien mense is aangekeer en 50 klagte ingedien nadat tientalle konsertgangers beroof en aangerand is by 'n nabygeleë vulstasie terwyl hulle ná die sterbelaaide konsert op saamrygeleenthede gewag het.
Bheki Cele, polisieminister, het verlede week gesê 'n omvattende polisiëringsplan is vooraf opgestel, maar weens "onvoorsiene omstandighede", onder meer "'n totale ineenstorting van verkeersbestuur" en die feit dat druk verkeer op mobiele netwerkte tot swak selfoonontvangs gelei het, het gemaak dat mense na die Sasol-motorhawe is om van daar af saamrygeleenthede te kry en vir taxi's te wag.
Michael Sun, lid van Johannesburg se burgemeesterskomitee vir openbare veiligheid, sê die metropolisie was verantwoordelik vir verkeersbestuur ingevolge 'n meesterplan wat die geleentheid se beplanningskomitee vir veiligheid en sekerheid opgestel het.
Hy sê die oorkoepelende beplanning en beheer van die geleenthede was die SAPD se verantwoordelikheid. Volgens hom het die meeste metropolisiebeamptes van 06:00 op die dag van die konsert tot 07:00 die volgende oggend met genoegsame toerusting vir diens aangemeld.
"As die stad se regering moet ons verantwoordelikheid vir inwoners aanvaar en sal ons nie op die geraaswa van vingerwysery of verkwaliking spring nie," het Sun gesê. "Tog moet daarop gelet word dat berigte opgeduik het dat toerusting vir padsluitings en omheinings nie betyds op die oggend van die geleentheid opgedaag het nie."
Hy sê die stadsraad is besorg oor 'n bewering dat die presidensiële beskermingsdiens die metropolisie se voertuigtoegangsbeheer geïgnoreer het, wat verder tot verkeersknope bygedra het.
Volgens Sun het die interne ondersoek begin omdat die stad wil bepaal wat gebeur het en hopelik "waardevolle lesse" leer.
Absolute twak . Kriminele wat die land oorheers met die goedkeuring van die regering is die oorsaak .
Swak bestuur in SA, NOOIT!
Altyd 'n verskoning vir absoluut alles wat in hierdie land verkeerdloop. Al soooo siek daarvan!! Bring 'n strafstelsel – spoedig!!
Iets moet die skuld kry, behalwe die rowers
hierdie is n pot snot……om die minste te se…..so as dinge nie jou way gaan …..gee dit jou die reg om te plunder en roof…..SKANDE MAN!!!!!!!!!!!!!!!!!!!!!!!